
REPUBLIKA E SHQIPËRISË

GJYKATA E LARTË

KOLEGJI CIVIL
Nr. 11243-00480-00-2018 i Regj. Themeltar

Nr. 00-2026-1367 i Vendimit (194)
 
VENDIM 

NË EMËR TË REPUBLIKËS
Kolegji Civil i Gjykatës së Lartë i përbërë nga gjyqtarët:

Ervin PUPE 
   
   - Kryesues

Artur KALAJA
   - Anëtar

Enton DHIMITRI       - Anëtar

Sot në datën 08.04.2026 mori në shqyrtim në dhomën e këshillimit çështjen civile me nr. 11243-00480-00-2018 akti që ju përket palëve:
PADITËS: 
Spiro Sakja

TË PADITUR: 

Zyra Përmbarimore Joana Konomi
Intesa Sanpaolo Bank Albania (ish Veneto Banka SHA.)
Xhelal Hoxha

OBJEKTI I PADISË: 
Pavlefshmërinë e kontratës së hipotekës të lidhur ndërmjet palëve “Banka Italianë e Zhvillimit (Veneto Bank SHA) dhe personit të tretë Spiro Sakja me nr.1343 rep. nr.773 kol. dt.26.03.2008 të noteres Majlinda Demollari Tiranë.

-Pavlefshmërinë e urdhrit nr.108/1 prot. datë 14.04.2011 të përmbarueses gjyqësore Joana Konomi për vënien e sekuestros konservative mbi pasurinë e paluajtshme të lënë në hipotekë, tokë arë 2001 m2, me nr. pas.308/97, vol. 18, fq. 55, z.k.2291 Kryemëdhej Kavajë, pasuri në emër të Spiro Sakja.

-Fshirjen në regjistrat e Z.R.P.P Kavajë të sekuestros konservative mbi pasurinë e paluajtshme tokë truall 2001m2 me nr. pasurie 308/97, vol. 18, faqe 55, z.k.2291 Kryemëdhenj Kavajë, pasuri në emër të Spiro Sakja.

-Fshirjen në regjistrat e Z.R.P.P Kavajë të hipotekës mbi pjesën e pasurisë së fituar nga porositësi Spiro Sakja sipas kontratës së sipërmarrjes nr.4711 rep. nr.535 kol. dt.02.06.2005 para noteres Fatmara Shehu, të kontratave shtesë të saj nr.9127 rep. nr.5201 kol. dt.24.11.2006, nr.3414 rep. 827 kol. dt.15.05.2007 para noteres Fatmara Shehu, të njohura këto me vendimin e formës së prerë të Gjykatës së Rrethit Gjyqësor Kavajë nr.12-2013-1331, datë 28.10.2013, të ndryshuar me vendimin e Gjykatës së Apelit Durrës nr.10-2014-1602(380), datë 24.04.2014.

-Fshirjen në regjistrat e Z.R.P.P Kavajë të sekuestros konservative mbi pjesën e pasurisë së fituar nga porositësi Spiro Sakja sipas kontratës të sipërmarrjes nr.4711 rep. nr.535 kol. dt.02.06.2005 para noteres Fatmara Shehu, të kontratave shtesë të saj nr.9127 rep. nr.5201 kol. dt.24.11.2006, nr.3414 rep.nr.827kol. dt.15.05.2007 para noteres Fatmara Shehu të njohura këto me vendimin e formës së prerë të Gjykatës së Rrethit Gjyqësor Kavajë nr.12-2013-1331, datë 28.10.2013, të ndryshuar me vendimin e Gjykatës së Apelit Durrës nr.10-2014-1602 (380), datë 24.04.2014.

-Detyrimin e Veneto Bank sha të dëmshpërbleje paditësin Spiro Sakja në vlerën njëqindmijë euro për dëmin  e shkaktuar nga kontrata e hipotekës me prokurë të falsifikuar në emrin e Spiro Sakja dhe të pasojave që ka sjellë ky veprim juridik i paqenë në pasuritë e paditësit të fituara me kontratën e sipërmarrjes nr.4711 rep.nr.5335 kol. dt.02.06.2005 para noteres Fatmara Shehu, të kontratave shtesë të saj nr.9127 rep. nr.5201 kol. dt.24.11.2006, nr.3414 rep. nr.827kol. datë 15.05.2007 para noteres Fatmara Shehu, të njohura këto me vendimin e formës së prerë të Gjykatës së Rrethit Gjyqësor Kavajë nr.12-2013-1331, datë 28.10.2013 të ndryshuar me vendimin e Gjykatës së Apelit nr.10.2-14-1602(380), datë 24.04.2014
BAZA LIGJORE: 
Neni 92/a, 102, 110, 572, 584, 608 të K. Civil; 

Nenet 546, 581, 612 të Kodit të Procedurës Civile
KOLEGJI CIVIL I GJYKATËS SË LARTË
pasi dëgjoi relatimin e gjyqtarit Ervin Pupe dhe diskutoi në dhomë këshillimit çështjen në tërësi,

VËREN

I. Faktet e çështjes
1. Nga aktet e fashikullit të gjykimit ka rezultuar se palët ndërgjyqëse Spiro Sakja dhe Xhelal Hoxha janë banorë të qytetit Tiranës dhe bashkëpronarë në një pasuri të paluajtshme, në njësinë Administrative Golem të rrethit Kavajë, ndërsa të paditurit “Banka Italianë e Zhvillimit (Veneto Bank sha) dhe Studio Përmbarimore “Kreon” janë persona juridik të cilët kryejnë aktivitetin e tyre edhe në rrethin e Kavajës.

2. Paditësi Spiro Sakja ka hyrë në marrëdhënie kontraktore me shoqërinë “Hoxha Xh” shpk me administrator të paditurin Xhelal Hoxha duke lidhur kontratën e sipërmarrjes nr. 4711 rep., 535 kol., datë 02.06.2005, kontratat shtesë të saj nr.9127 rep 5201 kol, datë 24.11.2006,  nr.3414 rep., 827 kol., datë15.05.2007 para noteres Fatmara Shehu, duke përcaktuar në to të drejtat dhe detyrimet përkatëse.

3. Sipas kontratës nr. 3414 rep., 827 kol., datë 15.05.2007 para noteres Fatmara Shehu ndërmjet shoqërisë “Hoxha Xh” shpk dhe Spiro Sakja, paditësi është vënë në posedimin të pjesës prej 22% të ndërtimit të kryer nga sipërmarrësi që janë apartamente, dyqane dhe bodrume.

4. Paditësi Spiro Sakja i ka lëshuar një prokurë të posaçme me nr. 10344 rep, 1176 kol, datë 08.11.2008 administratorit të firmës Xhelal Hoxha, para noteres Fatmara Shehu për të kryer veprime të karakterit administrativ, si lidhje kontrate të energjisë elektrike, të ujit, kanalizime e etj. Po në të njëjtën datë Xhelal Hoxha ka falsifikuar një tjetër prokurë të posaçme nr. 8443 rep, 642 kol., datë 08.11.2005 në të cilën ka përcaktuar sipas dëshirës se tij, vullnetin e paditësit Spiro Sakja. 

5. Ndër të tjera e autorizon këtë person të vendosë në hipotekë tokën truall prej 2001 m2 me nr. pasurie 308/97, vol.18.fq.55 ZK.2291, ndodhur në Kryemëdhej, Kavajë, pasuri në emër të Spiro Sakja që është truall ku janë kryer ndërtimet sipas kontratave të sipërmarrjes.

6. Me shkresën e Noteres Fatmara Shehu i konfirmon gjykatës se në regjistrat noterialë të Zyrës së saj nuk figuronte i regjistruar veprimi noterial prokurë e posaçme nr. 8443 rep., 642 kol., datë 08.11.2005 me të përfaqësuar Spiro Sakja.

7. Mbi bazën e këtij falsifikimi është nënshkruar kontratën e hipotekës për tokën truall të paditësit Spiro Sakja dhe “Banka Italianë e Zhvillimit” sot Veneto Banka sha ka regjistruar me datë 27.03.2008 hipotekën në pasurinë e paditësit në regjistrat e ZVRRPP Kavajë.

8. Më datë 26.03.2008, para Noteres Majlinda Demollari me këtë prokurë të falsifikuar është lidhur kontrata e hipotekës ndërmjet palëve “Banka Italianë e Zhvillimit” dhe personit të tretë Spiro Sakja me nr. 1343 rep., nr. 773 kol., datë 26.03.2008, ku si përfaqësues i personit të tretë Spiro Sakja shfaqet Xhelal Hoxha. 

9. Po më datë 26.03.2008, pa u regjistruar hipoteka mbi tokën e paditësit Spiro Sakja është lidhur kontrata e kredisë në llogari rrjedhëse midis “Banka Italianë e Zhvillimit” (Veneto Banka sha) dhe “XH-Hoxha” shpk.

10. Më datë 19 Nëntor 2012 të paditurit Xhelal Hoxha përdorues i dokumenteve të falsifikuara i është miratuar një tjetër kredi në vlerë 80.000 Euro nga po e njëjta Bankë, sipas kontratës me nr. 1920 rep, nr. 4738 kol., datë 19 Nëntor 2012 para noteres Majlinda Demollari.

11. Toka e paditësit, dhënë për ndërtime sipas kontratave të sipërmarrjes të lidhur me subjektin “Hoxha” shpk, ishin vënë në hipotekë, duke qenë se ndërtimi kishte dy seksione, ato janë vënë në sekuestro konservative për llogari të Banka Italianë e Zhvillimit. Banka Italianë e Zhvillimit në kushtet e mospagimit të kësteve të kredisë, ka vijuar me fillimin e procedurave përmbarimore, ku në vijim të tyre është lëshuar urdhri nr.108/1 prot datë 14.04.2011 i Përmbaruesit gjyqësor Joana Konomi për vënien e sekuestros konservative mbi pasurinë e paluajtshme të lënë në hipotekë tokë arë me sipërfaqe 2001m2. 

12. Paditësi duke pretenduar pavlefshmërinë e kontratave të hipotekës i është drejtuar me padi gjykatës duke kërkuar pavlefshmërinë e titullit ekzekutiv, kundërshtimin e veprimeve përmbarimore dhe shpërblimin e dëmit.

13. Gjykata e Rrethit Gjyqësor Kavajë, me vendimin nr. 12-2016-1326/456, datë 16.09.2016 ka vendosur:
“-Pranimin e padisë së palës paditëse Spiro Sakja kundër të paditurve Veneto Bank sha, Xhelal Hoxha dhe përmbaruesja gjyqësore Joana Konomi si të mbështetur në prova dhe në ligj duke vendosur;

-Pavlefshmërinë e kontratës hipotekës të lidhur ndërmjet palëve Banka Italianë e Zhvillimit (sot Veneto Banka SHA) dhe personit të tretë Spiro Sakja me nr. 1343 rep, nr. 773 kol, datë 26.03.2008 të noteres Majlinda Demollari (Tiranë). 

-Pavlefshmërinë urdhrit nr. 108/1 prot, datë 14.04.2011 të Përmbarueses gjyqësore Joana Konomi për vënien e sekuestros konservative mbi pasurinë e paluajtshme të lënë në hipotekë tokë arë 2001m2, me nr. pasurie 308/97, vol.18.fq.55 ZK.2291 Kryemëdhej–Kavajë në emër të Spiro Sakja.

-Fshirjen në Rregjistrat e ZRRPP Kavajë të sekuestros konservative mbi pasurinë e paluajtshme Tokë truall 2001m2 me nr. pasurie 308/97 vol.18.fq.55 ZK.2291 Kryemëdhej, Kavajë, pasuri në emër të Spiro Sakja.

-Fshirjen nga Rregjistrat e ZRRPP Kavajë të hipotekës mbi pjesën e pasurisë së fituar nga porositësi Spiro Sakja sipas kontratës të sipërmarrjes nr. 4711 rep, 535 kol, datë 02.06.2005 para noteres Fatmara Shehu, të kontratave shtesë të saj nr.9127 rep.5201 kol, datë 24.11.2006, nr.3414 rep.827 kol datë15.05.20007 para noteres Fatmara Shehu, të njohura këto me vendimin e formës së prerë të Gjykatës Rrethit Gjyqësor Kavajë nr. 12-2013-1331 datë 28.10.2013 të ndryshuar me vendimin e Gjykatës Apelit Durrës nr.10-2014-1602(380), datë 24.04.2014.

-Fshirjen në Rregjistrat e ZRRPP Kavajë të sekuestros konservative mbi pjesën e pasurisë së fituar nga porositësi Spiro Sakja sipas kontratës së sipërmarrjes nr. 4711 rep, 535 kol, datë 02.06.2005 para noteres Fatmara Shehu, të kontratave shtesë të saj nr. 9127 rep, 5201 kol, datë 24.11.2006, nr. 3414 rep., 827 kol., datë 15.05.2007 para noteres Fatmara Shehu, të njohura këto me vendimin e formës së prerë të Gjykatës Rrethit Gjyqësor Kavajë nr.12-2013-1331 datë 28.10.2013 të ndryshuar me vendimin e Gjykatës Apelit Durrës nr.10-2014-1602(380) datë 24.04.2014.

-Detyrimin e “Veneto Banka” sha të dëmshpërblejë paditësin Spiro Sakja në vlerën 7.982.100 lekë, për dëmin e shkaktuar nga kontrata e hipotekës me prokurë të falsifikuar në emrin e Spiro Sakja dhe të pasojave që ka sjellë ky veprim juridik i paqenë në pasuritë e paditësit të fituara me kontratën e sipërmarrjes nr. 4711 rep, 535 kol, datë 02.06.2005 para noteres Fatmara Shehu, të kontratave shtesë të saj nr. 9127 rep., 5201 kol, datë 24.11.2006, nr. 3414 rep., 827 kol., datë 15.05.2007 para noteres Fatmara Shehu, të njohura këto me vendimin e formës së prerë të Gjykatës Rrethit Gjyqësor Kavajë nr. 12-2013-1331, datë 28.10.2013 të ndryshuar me vendimin e Gjykatës Apelit nr.10-2014-1602 (380), datë 24.04.2014.

-Shpenzimet gjyqësore i ngarkohen të paditurve.

-Kundër këtij vendimi lejohet ankim brenda 15 ditëve në Gjykatën e Apelit Durrës, duke filluar ky afat nga e nesërmja e shpalljes së tij. Për të paditurin Studio Përmbarimore Kreon në mungesë ky afat fillon nga dita e marrjes dijeni”.
14. Gjykata, në vendimin e saj arsyeton sa më poshtë vijon: 

14.1. Në këto rrethana Gjykata pasi analizoi në mënyrë të hollësishme pretendimet e palëve ndërgjyqëse dhe provat e paraqitura nga palët ndërgjyqësa arrin në konkluzionin se padia e palës paditëse Spiro Sakja kundër të paditurve Veneto Bank sha, Xhelal Hoxha dhe përmbaruesja gjyqësore Joana Konomi duhet pranuar si të mbështetur në prova.
14.2. Paditësi Spiro Sakja i ka lëshuar një prokurë të posaçme me nr. 10344 rep, 1176 kol, datë 08.11.2008 administratorit të firmës Xhelal Hoxha, para noteres Fatmara Shehu me qendër në Tiranë, për të kryer veprime të karakterit administrativ si lidhje kontratë të energjisë elektrike, të ujit, kanalizimeve etj. Po në të njëjtën datë Xhelal Xoxha ka falsifikuar një tjetër prokure të posaçme me nr. 8443 rep, 642 kol, datë 08.11.2005 në të cilën ka përcaktuar si ka dashur ai vullnetin e paditësit Spiro Sakja, sikur e autorizon ketë person të vinte në hipotekë tokën “Truall” prej 2001 m2 me nr. pasurie 308/97 ,vol.18.fq.55 ZK.2291 kryemëdhenj –Kavajë pasuri në emër të Spiro Sakja që është truall ku janë kryer ndërtimet sipas kontratave të cituara me sipër. Ky fakt u provua gjatë gjykimit të kësaj çështje, me shkresën e Noteres Fatmara Shehu e cila i konfirmoi gjykatës se në regjistrat noteriale të zyrës së saj nuk figuronte i regjistruar veprimi noterial “Prokurë e posaçme” me nr. 8443 rep, 642 kol, datë 08.11.2005 me të përfaqësuar Spiro Sakja. Spiro Sakja bazuar në nenet 273 e vijues të K.P.Civile “Provimi falsitetit të shkresave” mori përsipër barrën e të provuarit të falsitetit të prokurës dhe kërkoi ekspertimin e nënshkrimit të tij në prokurën e posaçme me nr. nr. 8443 rep, 642 kol, datë 08.11.2005 me të përfaqësuar Spiro Sakja. Me vendim të ndërmjetëm të datës 16.09.2016 gjykata vendosi të caktojë një ekspert në fushën e ekspertimit grafik z. Viktor Hajdari punonjës pranë Institutit Laboratorik të Policisë Shkencore pranë Ministrisë së Brendshme Tiranë. Ekspertimi nuk e bë i mundur pasi eksperti kriminalist kërkoj ti vihet në dispozicion prokura origjinale e Noteres Fatmara Shehu.
14.3. Noterja Fatmara Shehu konfirmoi faktin e cituar me sipër se një prokure e tille nuk ishte lëshuar prej saj. Origjinali i kësaj prokure ju kërkua palës se paditur “Banka Italianë e Zhvillimit” (sot Veneto Bank sha), por edhe kjo pale nuk dispononte origjinalin e kësaj prokure të falsifikuar. Në ketë Banke ndodhej vetëm një fotokopje e kësaj prokure.
14.4. Në këto rrethana në mungese të prokurës origjinale eksperti kriminalist i caktuar nga gjykata përfundimisht u shpreh se nuk mund të kryente një ekspertim të tille .

Sa sipër gjykata e vlerëson se kjo kontratë është e pavlefshme në bazë të nenit 92/a të K. Civil, pasi bie në kundërshtim me një dispozitë urdhërese të ligjit, posaçërisht nenin 79 të K. Civil sipas të cilit :“Veprimi juridik është shfaqja e ligjshme e vullnetit të personit fizik ose juridik, që synon të krijojë, të ndryshojë ose të shuajë të drejta ose detyrime civile”
14.5. Në rastin konkret në kontratën e hipotekës objekt gjykimi mungon shfaqja e ligjshme vullnetit nga ana e paditësit Spiro Sakja, si një elementët e domosdoshëm për ekzistencën e vetë veprimit juridik, pasi ky vullnet rezulton i falsifikuar. Sipas nenit 106 të K. Civil i cili parashikon  shprehimisht se;“ Kur veprimi juridik është i pavlefshëm për arsye se vjen në kundërshtim me ligjin, ose është bërë me qëllim mashtrimi të ligjit, çdo gjë që palët i kanë dhënë njëra-tjetrës merret dhe kalon në të ardhurat e shtetit dhe kur nuk është e mundur të merret po ajo gjë, kërkohet vlefta e saj.”
14.6. Më datë 26.03.2008, para Noteres Majlinda Demollari me këtë prokurë të falsifikuar është lidhur kontrata e hipotekës ndërmjet palëve “Banka Italianë e Zhvillimit” (sot Veneto Bank sha) dhe personit të tretë Spiro Sakja me nr.1343 rep nr.773 kol. datë 26.03.2008, ku si përfaqësues i personit të tretë Spiro Sakja shfaqet mbajtësi i prokurës së falsifikuar Xhelal Hoxha, njëkohësisht përfaqësuesi ligjor i “Hoxha-Xh” shpk. Po me datë 26.03.2008, pa u regjistrua akoma hipoteka mbi tokën e paditësit Spiro Sakja është lidhur kontrata e kredisë në llogari rrjedhëse midis “Banka Italianë e Zhvillimit” (sot Veneto Bank sha) dhe “XH-Hoxha” shpk me administrator Xhelal Hoxha. Të dyja prokurat e sipërcituara i janë paraqitur përfaqësuesve ligjore të “Banka Italianë e Zhvillimit “(sot Veneto Banka “sha ) për tu verifikuar nga ana e tyre me qëllim lidhjen e kontratë se hipotekës me nr. 1343 rep, nr. 773 kol., datë 26.03.2008 të noteres Majlinda Demollari (Tiranë). Po kështu kjo Banke ka pranuar të japë kredi me dokumente jo në origjinal, por me dokumente fotokopje, që është prokura e posaçme nr. 8443 rep, 642 kol, datë 08.11.2005 me nënshkrim të falsifikuar të Noteres Fatmara Shehu.

14.7. Pa shlyer as edhe një këst të vetëm me datë 19 nëntor 2012 të paditurit Xhelal Hoxha përdorues i dokumenteve të falsifikuara i është miratuar një tjetër kredi në vlerë 80.000 Euro nga po e njëjta Banke, sipas kontratës me nr. 1920 rep, nr. 4738 kol, datë 19 Nëntor 2012 para noteres Majlinda Demollari. Me këto veprime të të paditur “Banka Italianë e Zhvillimit” (sot Veneto Bank sha), i është shkaktuar dëm palës paditëse Spiro Sakja. Ky dëm konsiston në faktin se të gjithë personat që i janë ofruar për blerjen nga pjesa e tij takuese prej 22% në këto ndërtime janë sprapsur sapo kanë verifikuar kufizimet e pasurisë në ZVRRPP Kavajë në favor të “Banka Italianë e Zhvillimit” (sot Veneto Bank sha), pasuri të cilat i ishin dorëzuar në posedim që me lidhjen e kontratës nr. 9127 rep., 5201 kol., datë 24.11.2006, nr. 3414 rep., 827 kol., datë 15.05.2007 para noteres Fatmara Shehu. Për të përcaktuar dëmin e shkaktuar pala paditëse kërkoi që të thirret një ekspert për ta vlerësuar. Me vendim të ndërmjetëm të kësaj gjykatë u vendos që të thirret me cilësinë e ekspertit vlerësues i pasurive të paluajtshme inxhinier Ramazan Kaliqi i cili sipas akt-ekspertimit dhe shtesës së tij rezultoi pala e paditur “Veneto Banka” sha duhet të dëmshpërbleje paditësin Spiro Sakja në vlerën 7.982.100 lekë, për dëmin e shkaktuar nga kontrata e hipotekës me prokure të falsifikuar në emrin e Spiro Sakja dhe të pasojave që ka sjelle ky veprim juridik i paqenë në pasuritë e paditësit të fituara me kontratën e sipërmarrjes nr. 4711 rep, 535 kol, datë 02.06.2005 para noteres Fatmara Shehu, të kontratave shtese të saj nr. 9127 rep, 5201 kol, datë 24.11.2006, nr. 3414 rep., 827 kol., datë 15.05.2007 para noteres Fatmara Shehu, të njohura këto me vendimin e formës së prerë të Gjykatës Rrethit Gjyqësor Kavajë nr.12-2013-1331, datë 28.10.2013 të ndryshuar me vendimin e Gjykatës Apelit nr. 10-2014-1602 (380), datë 24.04.2014.

14.8. Njëkohësisht “Banka Italiane e Zhvillimit” (Veneto Banka sha) ka kërkuar nisjen e procedurave përmbarimore ku në përfundim të tyre është nxjerre Urdhrit nr. 108/1 prot, datë 14.04.2011 të Përmbarueses gjyqësore Joana Konomi për vënien e sekuestro konservative mbi pasurinë e paluajtshme të lenë në hipotekë tokë arë 2001 m2, me nr. pasurie 308/97, vol.18. fq.55 ZK.2291 Kryemëdhej - Kavajë pasuri në emër të Spiro Sakja në ZVRPP Kavajë me datë 18.05.2011. Neni 563 të K.P.Civile parashikon shprehimisht se; “Përpara vendosjes së sekuestros, përmbaruesi gjyqësor sigurohet nëse sendi i paluajtshëm është në pronësi të debitorit. Për këtë, përmbaruesit gjyqësor duhet t'i paraqiten dokumente pronësie ose edhe vetë ai kërkon informata nga zyra e regjistrimit të pasurisë së paluajtshme dhe, në mungesë të tyre, nga organet financiare dhe të pushtetit lokal”. Neni 546 të K.P.Civile parashikon shprehimisht se;“ Kur ekzekutimi bëhet mbi sendet që janë në bashkëpronësi të debitorit dhe të personave të tjerë, përmbaruesi gjyqësor, pasi bën inventarizimin e gjithë pasurisë së përbashkët, procesverbalin ia paraqit gjykatës kompetentë të vendit të ekzekutimit, e cila cakton dhe ndan pjesën që i takon debitorit, sipas rregullave të parashikuara nga nenet 369-374 të këtij Kodi. Mbi këtë pjesë bëhet pastaj ekzekutimi nga përmbaruesi gjyqësor.
14.9. Përmbaruesi gjyqësor, që ka kryer veprimet për llogari të të paditurit “Veneto Banka” sha nuk ka kryer asnjë nga ato veprime qe ja ka ngarkuar ligja, duke shmangur paditësin nga vënia në dijeni të faktit se mbi pjesën e tij takuese sipas kontratave të sipërmarrjes me “Hoxha-Xh” shpk të njohura këto edhe me vendimin e formës së prerë të Gjykatës Rrethit Gjyqësor Kavajë nr. 12-2013-1331 datë 28.10.2013 të ndryshuar me vendimin e Gjykatës Apelit Durrës nr. 10-2014-1602 (380), datë 24.04.2014. Me këto veprime të përmbaruesit po vihej sekuestro, ose barrë, që në vetvete është një kufizim pa afat mbi pasurinë sipas ligjit të kohës për regjistrimin e pasurive të paluajtshme. Në këto kushte në vështrim të nenit 546, 563 të K.P.Civile urdhëri nr.108/1 prot, datë 14.04.2011 i Përmbarueses gjyqësore Joana Konomi për vënien e sekuestros konservative mbi pasurinë e paluajtshme të lenë në hipoteke tokë arë 2001 m2, me nr.pasurie 308/97, vol.18. fq.55 ZK.2291 Kryemëdhej –Kavajë në emër të Spiro Sakja është i pavlefshëm. Sipas nenit 612 të K.P.Civile i cili parashikon shprehimisht se; “Çdo person i tretë që pretendon se është pronar i sendit mbi të cilin bëhet ekzekutimi, mund të ngrejë padi për të ushtruar të drejtën e tij dhe kur është rasti për të përjashtuar sendin nga sekuestrimi dhe shitja. Padia ngrihet kundër kreditorit dhe debitorit në gjykatën e vendit të ekzekutimit të vendimit. Në këto raste, gjykata mund të vendosë si masë të përkohshme pezullimin e ekzekutimit me ose pa garanci”. Sa sipër neni 612 të K.P.Civile i jep palës paditëse edhe legjitimitetin e plotë aktiv në ngritjen e kësaj padie për të mbrojtur interesat e tij pasurore mbi pronën objekt gjykimi.

 
15. Kundër këtij vendimi ka paraqitur ankim pala e paditur Veneto Bank SHA., duke parashtruar shkaqet për ndryshimin e tij si:
· Vendimi i gjykatës së shkallës së parë nuk është i bazuar në ligj e në prova dhe pala e paditur Veneto Bank është pa faj dhe e dëmtuar në rastin objekt gjykimi në lidhje me kredinë bankare në fjale, detyrimi i kredimarrësit, pra humbja për bankën nëse mbetet pa kolateral, ishte mbi 200.000 euro.

· Nuk është kryer ndonjë ekspertim gjatë gjykimit në lidhje me prokurën e pretenduar si e falsifikuar, por është mjaftuar me deklarimin e noteres Fatmara Shehu se prokurën e posaçme me nr. 8443 rep., nr. 642 kol., nuk e kishte noterizuar ajo e nuk ishte e regjistruar në regjistrat e kësaj notere. Kjo për faktin se nga eksperti kërkohej prokura origjinale për të kryer ekspertimin e firmave të paditësit Spiro Sakja.

· Pretendimet e paditësit në gjykim se kontrata e hipotekës i shkakton dëm mbi pasurinë sepse nuk vjel dot qiranë është i pavërtetë.

· Edhe llogaritja e dëmit të shkaktuar nga mos vjelja e qirave nuk është i saktë.
· Pasojat nuk kanë ardhur nga veprimet e Bankës, por nga veprimet e falsifikimit nga Xhelal Hoxha.

16. Gjykata e Apelit Durrës, me vendimin nr. 10-2017-2175 (846), datë 25.09.2017 ka vendosur:

“-Lënien në fuqi të vendimit civil nr. 456 (12-2016-1326), datë 16.09.2016 të Gjykatës së Rrethit Gjyqësor Kavajë”.

17. Gjykata e apelit, në vendimin e saj ka arsyetuar sa më poshtë vijon:

17.1. Gjykata e Apelit e gjen të drejtë vendimin e gjykatës së shkallës së parë për të gjithë arsyetimin që ajo ka venë në themel të vendimit të saj. Gjykata e Apelit, në vlerësim të vendimit objekt shqyrtimi, shkaqeve të parashtruara në ankim, çmon se vendimi i gjykatës së shkallës së parë është i drejtë, i bazuar në ligj e prova dhe duhet të lihet ne fuqi. 

17.2. Nga aktet e dosjes gjyqësore ka rezultuar se paditësi Spiro Sakja ka hyrë në marrëdhënie kontraktore me "Hoxha- Xh" shpk me administrator të paditurin Xhelal Hoxha duke lidhur kontratën e sipërmarrjes nr. 4711 rep, nr. 535 kol, datë 02.06.2005, kontratat shtesë të saj nr.9127 rep., nr. 5201 kol, datë 24.11.2006, nr. 3414 rep., nr. 827 kol. datë 15.05.2007 para noteres Fatmara Shehu, duke përcaktuar në to të drejtat dhe detyrimet përkatëse, marrëdhënie nga e cila rezulton se jenë bërë bashkëpronar ne pjesë respektive të pasurisë së përbashkët të formuar si rezultat i kësaj marrëdhënie kontraktore. Sipas kontratës nr. 3414 rep, nr. 827 kol, datë 15.05.2007 para noteres Fatmara Shehu ndërmjet "Hoxha-Xh" shpk me administrator Xhelal Hoxha dhe Spiro Sakja, paditësi është venë në posedim të pjesës prej 22% të ndërtimit të kryer nga sipërmarrësi që janë apartamente, dyqane dhe bodrume menjëherë pas nënshkrimit të kësaj kontrate. Objekti i marrëdhënies kontraktore të sipërcituar, ndërtesa karabina, është regjistruar ne regjistrat provizor të karabinasë të ZVRPP Kavajë me nr.173/314 datë 28.02.2007.

17.3. Paditësi Spiro Sakja i ka lëshuar një prokurë të posaçme me nr. 10344 rep, nr. 1176 kol, datë 08.11.2005 administratorit të firmës Xhelal Hoxha, para noteres Fatmara Shehu me qendër në Tiranë, për të kryer veprime të karakterit administrativ si lidhje kontrate të energjisë elektrike, të ujit, kanalizimeve etj. Po në të njëjtën datë Xhelal Hoxha ka falsifikuar një tjetër prokure të posaçme me nr. 8443 rep, nr. 642 kol, datë 08.11.2005 në të cilën ka përcaktuar si ka dashur ai vullnetin e paditësit Spiro Sakja se e autorizon këtë person të vinte në hipotekë tokën truall prej 2001 m2 me nr. pasurie 308/97, vol. 18.fq.55 ZK.2291 kryemëdhenj -Kavajë pasuri në emër të Spiro Sakja që është truall ku janë kryer ndërtimet sipas kontratave të cituara me sipër. Ky fakt është provuar në gjykimin në shkalle të parë, me shkresën e Noteres Fatmara Shehu e cila ka konfirmuar gjykatës se në regjistrat noteriale të zyrës se saj nuk figuronte i regjistruar veprimi noterial prokure e posaçme me nr. 8443 rep., nr. 642 kol., datë 08.11.2005 me të përfaqësuar Spiro Sakja. Në këto rrethana në mungese të prokurës origjinale nuk ka qenë e mundur kryerja e ekspertimit nga eksperti kriminalist i caktuar nga gjykata i cili nuk ka marre përsipër të kryente një ekspertim të tille, për shkak të mungesës se prokurës origjinale. Në rastin konkret në kontratën e hipotekës objekt gjykimi mungon shfaqja e ligjshme vullnetit nga ana e paditësit Spiro Sakja, si një elementët e domosdoshëm për ekzistencën e vetë veprimit juridik, pasi ky vullnet rezulton i falsifikuar. Mbi bazën e këtij falsifikimi të kontratës hipotekës për token truall të paditësit Spiro Sakja, "Banka Italianë e Zhvillimit" (sot Veneto Bank sha) ka kërkuar dhe ka regjistruar me datë 27.03.2008 hipotekën në pasurinë e paditësit token prej 2001 m2 në kryemëdhenj - Golem dhe në regjistrat e ZVRRPP Kavajë.

17.4. Më datë 26.03.2005, para Noteres Majlinda Demollari me ketë prokure të falsifikuar është lidhur kontrata e hipotekës ndërmjet palëve "Banka Italianë e Zhvillimit" (sot Veneto Bank sha) dhe personit të tretë Spiro Sakja me nr. 1343 rep, nr. 773 kol, datë 26.03.2008, ku si përfaqësues i personit të tretë Spiro Sakja paraqitët mbajtësi i prokurës se falsifikuar Xhelal Hoxha, njëkohësisht përfaqësuesi ligjor i "Hoxha-Xh" shpk. Po me datë 26.03.2008, pa u regjistruar akoma hipoteka mbi tokën e paditësit Spiro Sakja është lidhur kontrata e kredisë në llogari rrjedhëse midis "Banka Italianë e Zhvillimit" (sot Veneto Bank sha) dhe "XH-Hoxha” shpk me administrator Xhelal Hoxha. Të dyja prokurat e sipërcituara i janë paraqitur përfaqësuesve ligjore të "Banka Italianë e Zhvillimit" (sot Veneto Banka "sha) për tu verifikuar nga ana e tyre me qellim lidhjen e kontratës së hipotekës me nr. 1343 rep, nr. 773 kol., datë 26.03.2008 të noteres Majlinda Demollari (Tiranë).

17.5. Njëkohësisht "Banka Italianë e Zhvillimit" (sot Veneto Banka sha) ka kërkuar nisjen e procedurave përmbarimore ku në përfundim të tyre është nxjerrë urdhëri nr.108/1 prot., datë 14.04.2011 të Përmbarueses gjyqësore Joana Konomi për vënien e sekuestros konservative mbi pasurinë e paluajtshme të lenë në hipotekë tokë arë 2001 m2, me nr. pasurie 308/97, vol.18.fq.55 ZK.2291 Kryemëdhej - Kavajë pasuri në emër të Spiro Sakja në ZVRPP Kavajë me datë 18.05.2011. Përmbaruesi gjyqësor, që ka kryer veprimet për llogari të të paditurit "Veneto Banka sha nuk ka kryer asnjë nga ato veprime që ja ka ngarkuar ligji, duke me shmangur mua paditësin nga vënia në dijeni të faktit se mbi pjesën time takuese sipas kontratave të sipërmarrjes me "Hoxha-Xh" shpk të njohura këto tashme edhe me vendimin e formës së prerë të Gjykatës Rrethit Gjyqësor Kavajë nr. 12-2013-1331, datë 28.10.2013 të ndryshuar me vendimin e Gjykatës Apelit Durrës nr. 10-2014-1602 (380), datë 24.04.2014.

17.6. Po vihej sekuestro, ose e thënë ndryshe barrë, që në vetvete është një kufizim pa afat mbi pasurinë sipas ligjit të kohës për regjistrimin e pasurive të paluajtshme. Në këto rrethana Gjykata e Apelit pasi analizoi në mënyrë të hollësishme pretendimet e palëve ndërgjyqese dhe provat e administruara në gjykimin në shkallë të parë arrin në konkluzionin se padia e palës paditëse Spiro Sakja kundër të paditurve Veneto Bank sha, Xhelal Hoxha dhe përmbaruesja gjyqësore Joana Konomi është e mbështetur në prova dhe në ligj.

17.7. Gjykata e Apelit çmon se nga provat e administruara në gjykim rezulton se nga veprimet e palës se paditur Veneto Bank e të paditurve të tjerë, paditësit është shkaktuar dëm, i cili konsiston në faktin se të gjithë personat që i janë ofruar për blerjen nga pjesa e tij takuese prej 22% në këto ndërtime janë sprapsur sapo kanë verifikuar kufizimet e pasurisë në ZVRPP Kavajë në favor të "Banka Italianë e Zhvillimit (sot Veneto Bank sha), pasuri të cilat i ishin dorëzuar në posedim qe me lidhjen e kontratës nr. 9127 rep., 5201 kol., datë 24.11.2006, nr.3414 rep., 827 kol., datë 15.05.2007 para noteres Fatmara Shehu. Dëmi që i ka ardhur paditësit në ketë rast dhe i vlerësuar nga eksperti në gjykim, është real pasi, paditësi për gjatë gjithë kohës që mbi pasuritë e tij janë kryer veprime përmbarimore për ekzekutimin e kredive në funksion të të cilave ishin lenë kolateral, nuk ka mundur jo vetëm të disponoje me shitje pronat e tij, por as edhe t'i japë ato me qera pasi, qe në urdhrin e sekuestros të përmbaruesit gjyqësor privat, theksohej shprehimisht se ndalohej paditësi ti jepte ato me qera apo të kryente çdo lloj veprimi në gëzim të pronave të veta. 

17.8. Në këto rrethana me të drejtë masa e dëmit është përllogaritur duke iu referuar të ardhurave që do të krijoheshin nga qiraja e këtyre pasurive të paluajtshme, të cilat nuk u përfituan dot nga paditësi, pikërisht për shkak të bllokimit të pronave të tij. Në gjykim është provuar plotësisht se, hipoteka bankare dhe me pa sekuestrimi për llogari të ekzekutimit i pronave të paditësit, është bërë duke u përdorur si bazë për vullnetin e tij, një prokurë e falsifikuar, e cila është përdorur edhe në marrëdhënie me "Banka Italianë e Zhvillimit" (sot Veneto Bank sha), e përdorur cila ka qenë pale në lidhjen e kontratës me të cilën janë venë hipoteke këto prona. Duke qenë kështu, pala e paditur banka, ngarkohet me përgjegjësi civile në lidhje me demin e shkaktuar paditësit, pasi ka qenë detyrimi ligjor i saj, që në momentin e lidhjes se kontratës, për të cilën është përdorur prokure e falsifikuar, të verifikonte në çdo rrethanë vullnetin e palës se përfaqësuar, qe ka qenë i dëmtuari në ketë gjykim, paditësi Spiro Sakja. Banka jo vetëm nuk ka marre asnjë mase për të verifikuar dhe identifikuar me kujdes vullnetin e palës paditëse, vullnet i cili nuk ka ekzistuar fare në kushtet e prokurës në falsifikuar, por banka nuk ka ruajtur asnjë kopje origjinale të këtij akti përfaqësimi, pasi siç është provuar në gjykim, edhe vetë kontrata është lidhur mbi bazën e një akti përfaqësimi të njësuar me origjinalin. 

17.9. Pikërisht këtu fillon përgjegjësia e bankës pale e paditur, pasi ka pranuar të lidhe kontratën e hipotekës, nëpërmjet një prokure jo origjinale, duke ditur ndërkohë se hipotekë po viheshin prona të një personi tjetër, që nuk kishte asnjë lidhje të arsyeshme me marrjen e kredisë, pra kredia që garantonin këto prona, do të shkonte në favor të dikujt tjetër, pikërisht të mbajtësit të prokurës, me cilësinë e përfaqësuesit të palës paditëse Banka edhe nëse jo me dashje, ka të provuar plotësisht pakujdesinë e rendë në dëmin që i ka ardhur paditësit, pasi në ketë rast ka lejuar që, i njëjti person që do të merrte dhe ka marre shumën e kërdisë, të përfaqësojë me prokurë një të tretë, pronat e të cilit do të liheshin kolateral, në konflikt të pastër interesi ndërmjet përfaqësuesit dhe të përfaqësuarit. Ligji civil e ndalon një lloj të tille përfaqësimi dhe çdo veprim juridik i kryer në ketë mënyrë është i pavlefshëm, nëse me pas nuk miratohet nga i përfaqësuari, i cili në rastin konkret paditësi, jo vetëm nuk i ka miratuar, por i ka kundërshtuar gjyqësisht, duke qenë i dëmtuar nga veprimet e kryera në emër e për llogari të tij, nga përfaqësuesi me prokure të falsifikuar, por dhe në favor të vetës se tij. Pala e paditur në lidhjen e kontratës qe ka dëmtuar paditësin, ka vepruar me pakujdesi të rendë, duke neglizhuar faktin se përfaqësuesi me prokurë i paditësit ishte në konflikt interesi për ta përfaqësuar në atë kontratë, dhe pakujdesia është një nga format e fajësisë në shpërblimin e dëmit, prandaj pala e paditur ngarkohet me përgjegjësi civile për shpërblimin e dëmit të kërkuar.

20. Kundër këtij vendimi, ka paraqitur rekurs pala e paditur shoqëria Veneto Bank, e cila ka kërkuar: “Ndryshimin e vendimit nr. 21271-00702-12-2014/519/170, datë 16.09.2016 të Gjykatës së Rrethit Gjyqësor Kavajë, ndryshimin e vendimit nr. 10-2017-2175 (846), datë 25.09.2017 të Gjykatës së Apelit Durrës dhe rrëzimin e kërkesë padisë”, duke parashtruar këto shkaqe:
· Gjykata Shkallës së Parë Kavajë administroi në dosjen gjyqësore kontratën e hipotekës me nr.1343 rep, nr.773 kol, datë 26.03.2008, bashkëlidhur së cilës ishte prokura jo në origjinal, që paditësi pretendon të falsifikuar, e cila mbante vulën lidhëse të noterit.
· Nga këto akte kuptohet dhe del fare qartë fakti që i padituri Veneto Banka është krejtësisht pa faj në veprimet e saj, ka vepruar në kuadër të procedurave standart të punës, dhe akti kontratë hipoteke që paditësi pretendon se i ka sjellë dëm, ishte noterizuar pranë noterit publik e cila kishte vërtetuar vullnetin, nënshkrimin e palëve dhe vërtetësinë e akteve të bashkëlidhura në  ketë kontratë . 

· Mënyra më e sigurt, që banka të tregonte kujdesin e duhur, për sa i përket nënshkrimeve të akteve apo akteve që bashkëngjiten është të kryeje ketë proces pranë noterit publik. Më pas, ky akt noterial (kontrata e hipotekës), duke plotësuar elementët e formës, ishte regjistruar nga ana e ZVRP Kavajë, pa asnjë pengese, duke regjistruar inskriptin për Bankën Italianë e Zhvillimit (sot Veneto Bank sha).

· Gjykata duke mos kryer një hetim të plotë e të gjithanshëm nuk ka kërkuar në asnjë faze të gjykimit paraqitjen apo deklaratën e noterit publik Majlinda Demollari e cila kishte vërtetuar nënshkrimin e z. Xhemal Hoxha dhe ka kontrolluar prokurën e posaçme që goditet për falsitet.

· Banka nuk kishte asnjë interes të pranonte një kontratë hipoteke të pavlefshme, pasi do kishte vetëm humbje.

· Nuk ka asnjë motiv që gjykata e shkallës së parë dhe gjykata e apelit të dalin në konkluzionin absurd që në ketë çështje ka vetëm një të dëmtuar (Spiro Sakja) pasi i dëmtuari kryesor është Banka, dhe absolutisht nuk mund të dilnin në konkluzionin që fajtor dhe shkaktar i dëmit të shkaktuar është Banka Veneto sha, ndërkohë që banka është mashtruar nga një tjetër palë e paditur që ka paraqitur një prokurë të falsifikuar dhe i është shkaktuar dëm nga mos kryerja siç duhet e detyrës nga ana e noteres që ka kontrolluar dokumentet në momentin e nënshkrimit të kontratës. 

· Në lidhje me kredinë bankare në fjale, detyrimi i kredi marrësit, pra humbja për Bankën nëse mbetet pa kolateral, ishte mbi EUR 200.000 (dyqind mije euro).

· Me vendimin "Për kryerjen e ekspertimit" datë 16.09.2015 të Gjykatës së Rrethit Gjyqësor Kavajë, u vendos të caktohet një ekspert në fushën e ekspertimit grafik, por asnjë mendim eksperti nuk u mor nga gjykata për të vërtetuar përfundimisht falsifikimin e firmës.

· Gjykata e Rrethit Gjyqësor Kavajë dhe vendimit të Gjykatës se Apelit Durrës nuk kanë arsyetuar drejtë.

· Vendimi i gjykatës së shkallës së parë për sa i përket dëmshpërblimit për shkak të mos vjeljes se qirasë ashtu siç është kërkuar nga paditësi në piken e 6 (gjashtë ) të objektit është një vendim i padrejtë sepse pretendimi se pronari nuk merr dot qiranë është i pavërtetë. Pronari hipotekues ka qenë dhe është gjatë gjithë kohës në posedim të sendit dhe mund ta japë me qira.

· Nuk ka asnjë klauzolë në kontratën e hipotekës që të pengojë pronarin hipotekues të lërë sendin pasuri e paluajtshme me qira. Hipoteka mund të shkaktonte dëm dhe të pengonte vjeljen e qirave kur të përfundonin të gjitha fazat e ekzekutimit z. Spiro Sakja nuk është penguar nga hipoteka në favor të Veneto Banka në asnjë formë apo mënyrë.
· Llogaritja e dëmit, mos vjelja e qirave ka filluar nga data 01.01.2008, kjo llogaritje nuk ka asnjë bazë ligjore apo logjike, pasi z. Spiro Sakja në këtë periudhë, nuk njihet përfundimisht si pronar i pasurive dhe nuk dispononte asnjë certifikatë pronësie apo dokument tjetër pronësie mbi pasuritë e ndërtuara mbi truallin e tij. Kështu qiradhënia eventualisht vështirësohet sepse qiramarrësi potencial nuk do të kishte siguri se me kë po lidhte kontratë qiraje, nëse personi që prezantohej ishte apo nuk ishte pronari i vërtet, pasi z. Spiro Sakja nuk kishte si të vërtetonte pronësinë deri sa është pajisur me certifikatë pronësie pas vendimit të Gjykatës së Apelit Durrës datë 24.04.2014.

· Qëndrimi tendencioz i gjykatës së shkallës së parë dhe gjykatës së apelit vërehet në faktin që, në vendimin e gjykatës, nuk ka asnjë referim për fajin e z. Xhelal Hoxha, neglizhencën apo fajin e noterit që noterizoi kontratën e hipotekës me prokurë të "falsifikuar", apo të përmbarueses gjyqësore që vendosi sekuestro mbi pasurinë e hipotekuar si më sipër.

· Dispozitat e Kodit Civil mbi shkaktimi e dëmit janë keqinterpretuar, ndërkohë që vendimi Gjykatës shkel haptazi nenit 608 të Kodit Civil.
· Mungesa e fajit dhe fakti që nuk ka veprim të paligjshëm nga Banka Vento sha e bën të pamundur detyrimin për shpërblim demi të Veneto Bank sha.
· Është provuar që nuk është Veneto Banka falsifikatori i prokurës së posaçme edhe vetë gjykata e pranon këtë fakt. Ai që ka kryer veprimin e paligjshëm dhe është me faj është z.Xhelal Hoxha dhe jo Banka.

· Gjykata e Apelit Ashtu si gjykata e shkallës së parë kanë detyruar të shpërblejë dëmin vetëm Veneto Banka sipas kërkimit tendencioz dhe shumë të dyshimtë të palës paditëse për të kërkuar detyrimin vetëm nga banka dhe jo nga pala tjetër e paditur që ishte plotësisht me faj.

· Noterizimi dhe vërtetimi i nënshkrimeve përpara noterit për kontratën e hipotekës nuk është një veprim i paligjshëm nga ana e Bankës, por përkundrazi është maksimumi i kujdesit të ushtruar nga banka në mënyrë që ajo vetë të ruhej nga çdo akt i dyshimtë apo i falsifikuar.

· Vendimi i gjykatës Kavajë për dëmshpërblim, përveçse nuk arrin të vërtetojë dëmin dhe lidhjen shkakësore të veprimit të Bankës me ardhjen e pasojës, e transformon vërtetësinë e fakteve dhe provave të administruara, duke bërë fajtor Veneto Banka sha e cila siç shpjeguam më sipër është pala që ka pësuar dëmin më të madh, dhe fajtorët e vërtetë, nuk vuajnë asnjë pasojë nga vendimet Gjykatës së Rrethit Gjyqësor Kavajë dhe Gjykata e Apelit Durrës.

· Gjithashtu pala paditëse ka paraqitur në gjykim një prokure tjetër me nr. 10344 rep, nr. 1176 kol, datë 08.11.2008, të cilën ai pranon qe e ka lëshuar e nënshkruar, për të autorizuar z. Xhelal Hoxha për të  kryer veprime të karakterit administrativ që të lidhë kontrata për energjinë elektrike, ujin, kanalizimet etj. Paditësi dhe Gjykata Kavajë pretendojnë dhe pohojnë se kjo prokurë i është dorëzuar Bankës dhe citoj vendimin e Gjykatës: "Edhe personave pa njohuri të posaçme do u tërhiqte vëmendje fakti i lëshimit njëkohësisht të dy Prokurave në të njëjtën ditë nga i njëjti person Spiro Sakja, i cili me logjiken me elementare do duhej të lëshonte një prokure të vetme për të njëjtin "përfaqësues".

· Vendimi i Gjykatës se Apelit Durrës përveç faktit që është i njëjtë në arsyetim me vendimin e Gjykatës së Rrethit Gjyqësor Kavajë, në lidhje me përgjegjësinë e palës paditur Veneto Bank, ashtu siç e kemi paraqitur më sipër është krejtësisht i gabuar.
· Arsyetimi i Gjykatës se Apelit Durrës që banka e ka ditur që prokura është jo origjinale është i pavërtetë, i paprovuar dhe nuk qëndron si arsyetim, pasi banka ka nënshkruar një kontratë e cila është përpiluar, nënshkruar dhe i janë bashkangjitur aktet si (prokura) para noterit publik. Ky i fundit i ka vulosur dhe noterizuar, me ketë veprim të noteres këto akte konsiderohen si origjinale dhe për sa kohë noteria del garant me vulosjen e këtyre akteve dhe bashkëngjitjen e këtyre akteve kontratës, ka garantuar vullnetin e palëve, vërtetësinë dhe origjinalitetin e këtyre akteve të paraqitura para noteres nga pala e paditur Xhelal Hoxha.

· Përgjegjësia e Veneto Bank sha mund të niste vetëm në një moment, pikërisht në rastin kur pala paditëse apo kushdo tjetër do ti bënte me dije bankës me anë të një vendimi të organeve kompetentë që ajo prokurë është e falsifikuar dhe në neglizhimi i këtij fakti do të sillte edhe përgjegjësinë juridike të palës paditur Veneto Bank sha. 

· Dokumentacioni që ka ardhur në bankë përfshirë prokurat kanë qenë të noterizuara.

· Pala paditëse Spiro Sakja dhe Gjykata pavarësisht faktit që kanë pohuar që si rezultat i atij falsifikimi ka përfituar vetëm një palë pikërisht pala e paditur Xhelal Hoxha me të cilin paditësi ka pasur një marrëdhënie bashkëpunimi vërtetuar me kontratën e sipërmarrjes që kanë nënshkruar këto dy palë, paditësi Spiro Sakja ka kërkuar dëmshpërblimin për dëmin e ardhur të vetmes palë jo përgjegjëse pikërisht Veneto Bank sha.

· Ndryshe nga arsyetimi i Gjykatës së shkallës së parë dhe i Gjykatës së Apelit, nëse ekziston një prokurë e falsifikuar dhe e provuar që nga kjo prokurë ka pasur vetëm dëm dhe jashtëzakonisht shume dëm Veneto Bank sha dhe nga ana tjetër ka përfituar pala e paditur Xhelal Hoxha, ky i fundit edhe përgjegjësi kryesor për dëmin e shkaktuar palës paditëse dhe Veneto Bank sha, nuk mundet kurrsesi të detyrohet për shpërblim dëmi pikërisht pala me e dëmtuar dhe qe nuk ka pasur asnjë përgjegjësi as civile dhe as penale për shkaktimin e demit.”

21. Kundër këtij vendimi, ka paraqitur kundërrekurs paditësi Spiro Sakja, i cili ka parashtruar argumente për pospranimin e rekursit.


22. Me vendimin nr. 17/629, datë 25.01.2018 Kolegji Civil i Gjykatës së Lartë, ka vendosur: 

“Pezullimin e ekzekutimit të  vendimit nr. 456, datë 16.09.2016 të Gjykatës së Rrethit Gjyqësor Kavajë, lënë në fuqi me vendimin nr. 846, datë 25.09.2017 të Gjykatës së Apelit Durrës”. 

II. Vlerësimi i Kolegjit Civil të Gjykatës së Lartë. 


23. Kolegji Civil i Gjykatës së Lartë (në vijim Kolegji) referuar akteve dhe provave që janë administruar në dosjen gjyqësore dhe të cilat i janë nënshtruar hetimit gjyqësor, por pa i hyrë analizës dhe vlerësimit të tyre, vlerëson se vendimi i apelit është i cenueshëm.


24. Kolegji vlen të evidentojë faktin e ndryshimeve ligjore që ka pësuar Kodi i Procedurës Civile me ligjin nr. 44/2021, botuar në fletoren zyrtare në datën 14 Maj 2021 dhe që kanë hyrë në fuqi në datën 29 Maj 2021. Në nenin 32 të ligjit nr. 44/2021, mbi dispozitat tranzitore parashikohet se: “... 2. Rekurset e paraqitura, por ende të pashqyrtuara, konsiderohen të pranueshme nëse plotësojnë parashikimet e ligjit në fuqi në kohën e depozitimit të tyre.”. Në rastin e rekurseve të cilat janë depozituar dhe regjistruar përpara datës së hyrjes në fuqi të këtyre ndryshimeve, në funksion edhe të garantimit të të drejtave të palëve ndërgjyqëse, për efektet e pranueshmërisë së rekursit mbahet parasysh ligji i kohës së regjistrimit të tyre. Në referim të ligjit të sipërcituar rezulton të ketë ndryshuar edhe mënyra e operimit të Kolegjit Civil të Gjykatës së Lartë, në atë kuptim që parimisht shqyrtimi i rekursit kryhet mbi bazë dokumentash nga trupi gjykues në dhomë këshillimi, pasi më herët relatori i çështjes ka vendosur datën dhe orën e gjykimit të saj. Pra, pavarësisht kohës së regjistrimit të rekursit, Kolegji, ndër të tjera, sa i takon formimit të trupit gjykues, procedurës së gjykimit si dhe mënyrës sesi disponon me vendimmarrjen e tij, i referohet dispozitave që janë aktualisht në fuqi.


25. Në zbatim të nenit 199 të KPC, Kolegji realizoi kalimin procedural të palës së paditur, Veneto Bank SHA., me Intesa Sanpaolo Bank Albania, të cilës i kanë kaluar të drejtat dhe detyrimet e subjektit të mëparshëm, si rezultat e bashkimit me përthithje të Veneto Banka SHA., nga Intesa Sanpaolo Bank Albania. 


26. Nga shqyrtimi i çështjes në dhomën e këshillimit sipas përmbajtjes së nenit 472 te Kodit të Procedurës Civile, Kolegji vlerëson se në rekursin e paraqitur nga pala e paditur Intesa Sanpaolo Banke (ish Veneto Bank SHA), evidentohen shkaqe ligjore nga ato të parashikuara në nenin 472 të Kodit të Procedurës Civile, të cilat, e bëjnë të cenueshëm vendimin e dhënë nga Gjykata e Apelit Durrës. Kolegji çmon të theksojë se nga ana e Gjykatës së Apelit Durrës nuk është garantuar kryerja e një procesi të rregullt ligjor, pasi nuk është kryer një hetim i plotë dhe i gjithanshëm i çështjes, si dhe nuk janë vlerësuar drejtë faktet e provuara gjatë gjykimit, duke mos iu dhënë përgjigje çështjeve thelbësore në përmbajtje të këtyre fakteve, të cilat do të ndikonin në zgjidhjen e drejtë të mosmarrëveshjes objekt shqyrtimi. Për këtë arsye, ky vendim duhet të prishet dhe çështja duhet të kthehet për rigjykim pranë Gjykatës së Apelit të Juridiksionit të Përgjithshëm me një tjetër trup gjykues, referuar përcaktimeve të nenit 485, shkronja “c” të Kodit të Procedurës Civile.

27. Rezulton e provuar në gjykimin në shkallë të parë dhe në apel se paditësi Spiro Sakja ka hyrë në marrëdhënie kontraktore me Shoqërinë “Hoxha Xh” SHPK me administrator të paditurin Xhelal Hoxha, duke lidhur kontratën e sipërmarrjes nr.4711 rep., 535 kol., datë 02.06.2005, kontratat shtesë të saj nr. 9127 rep, 5201 kol, datë 24.11.2006, nr. 3414 rep., 827 kol., datë 15.05.2007 para noteres Fatmara Shehu. Sipas kontratës nr. 3414 rep., 827 kol, datë 15.05.2007 para noteres Fatmara Shehu ndërmjet Shoqërisë “Hoxha Xh” SHPK dhe Spiro Sakja, paditësi është vënë në posedimin të pjesës prej 22% të ndërtimit të kryer nga sipërmarrësi, që janë apartamente, dyqane dhe bodrume.
28. Paditësi Spiro Sakja i ka lëshuar një prokurë të posaçme me nr. 10344 rep, 1176 kol., datë 08.11.2008, administratorit të firmës “Hoxha Xh” SHPK., Xhelal Hoxha, para noteres Fatmara Shehu, për të kryer veprime të karakterit administrativ. Po në të njëjtën datë Xhelal Hoxha ka falsifikuar një tjetër prokurë të posaçme nr.8443 rep, 642 kol, datë 08.11.2005 në të cilën ka përcaktuar sipas dëshirës se tij, vullnetin e paditësit Spiro Sakja. Ndër të tjera, në përmbajtjen e këtij akti, autorizohet ky person të vendosë në hipotekë tokën truall prej 2001 m2 me nr. pasurie 308/97, vol.18.fq.55 ZK.2291, ndodhur në Kryemëdhej, Kavajë, pasuri kjo në emër të Spiro Sakja. Kjo pasuri e llojit “truall” rezulton të jetë trualli ku janë kryer ndërtimet sipas kontratave të sipërmarrjes. Mbi bazën e këtij akti të falsifikuar, është nënshkruar kontrata e hipotekës për tokën “truall” në pronësi të paditësit Spiro Sakja dhe “Banka Italianë e Zhvillimit” (Veneto Banka sha) e ka regjistruar me datë 27.03.2008 hipotekën në pasurinë e paditësit në regjistrat e ZVRRPP Kavajë. Më datë 26.03.2008, para Noteres Majlinda Demollari me këtë prokurë të falsifikuar është lidhur kontrata e hipotekës ndërmjet palëve “Banka Italianë e Zhvillimit” dhe personit të tretë Spiro Sakja me nr. 1343 rep., nr. 773 kol., datë 26.03.2008, ku si përfaqësues i personit të tretë Spiro Sakja, shfaqet Xhelal Hoxha. Po me datë 26.03.2008, pa u regjistruar hipoteka mbi tokën e paditësit Spiro Sakja është lidhur kontrata e kredisë në llogari rrjedhëse midis “Banka Italianë e Zhvillimit” (sot Veneto Banka SHA) dhe “XH-Hoxha” SHPK.
29. Më datë 19 Nëntor 2012, të paditurit Xhelal Hoxha përdorues i dokumentave të falsifikuara, i është miratuar një tjetër kredi në vlerë 80.000 Euro nga po e njëjta Bankë, sipas kontratës me nr.1920 rep., nr.4738 kol., datë 19 Nëntor 2012 e lidhur para noteres Majlinda Demollari. Toka e paditësit dhënë për ndërtime sipas kontratave të sipërmarrjes të lidhura me subjektin “Hoxha” shpk, ishin vënë në hipotekë, duke qenë se ndërtimi kishte dy seksione, janë vënë në sekuestro konservative për llogari të Banka Italianë e Zhvillimit. Banka Italianë e Zhvillimit në kushtet e mospagimit të kësteve të kredisë, ka vijuar me fillimin e procedurave përmbarimore.
30. Rezulton se paditësi duke pretenduar pavlefshmërinë e kontratave të hipotekës i është drejtuar me padi gjykatës duke kërkuar pavlefshmërinë e titullit ekzekutiv, kundërshtimin e veprimeve përmbarimore dhe shpërblimin e dëmit.

31. Në përfundim te gjykimit Gjykata e Rrethit Gjyqësor Kavajë, me vendimin nr.12-2016-1326/456, datë 16.09.2016 ka vendosur për pranimin e padisë, dhe se ky vendim është lënë në fuqi nga Gjykata e Apelit Durrës mbi bazën e të njëjtit arsyetim.
32. Gjykatat kanë arsyetuar se nga veprimet e palës së paditur Veneto Banke e të paditurve të tjerë, paditësit i është shkaktuar dëm. Ky dëm sipas gjykatave konsiston në faktin e dështimit të shitjeve nga pjesa e tij takuese prej 22% në këto ndërtime, pasi ofertuesit janë sprapsur sapo kanë verifikuar kufizimet e pasurisë në ZVRRPP Kavajë në favor të "Banka Italianë e Zhvillimit (sot Veneto Bank sha), pasuri të cilat i ishin dorëzuar në posedim që me lidhjen e kontratës nr. 9127 rep., 5201 kol., datë 24.11.2006, nr. 3414 rep., 827 kol., datë 15.05.2007 para noteres Fatmara Shehu. Gjykatat kanë vlerësuar se dëmi që i ka ardhur paditësit është real pasi, paditësi për gjatë gjithë kohës që mbi pasuritë e tij janë kryer veprime përmbarimore për ekzekutimin e kredive në funksion të të cilave ishin lenë kolateral, nuk ka mundur jo vetëm të disponojë me shitje pronat e tij, por as edhe t'i japë ato me qira pasi, që në urdhërin e sekuestros të përmbaruesit gjyqësor privat, theksohej shprehimisht se ndalohej paditësi ti jepte ato me qira apo të kryente çdo lloj veprimi në gëzim të pronave të veta. Në këto rrethana me të drejtë masa e dëmit është përllogaritur duke iu referuar të ardhurave që do të krijoheshin nga qiraja e këtyre pasurive të paluajtshme, të cilat nuk u përfituan dot nga paditësi, pikërisht për shkak të bllokimit të pronave të tij.
33. Pra edhe pse gjykatat kanë pranuar ekzistencën e dëmit shkaktuar palës paditëse si rezultat i mospërdorimit të sipërfaqes së ndërtimit sipas kontratës se sipërmarrjes, si pasojë e veprime përmbarimore për ekzekutimin e kredive në funksion të të cilave ishin lenë kolateral, gjykatat nuk kane hetuar nëse objekti ka qenë i regjistruar apo jo në zyrën përkatëse për regjistrimin e pasurive të paluajtshme dhe nëse po, cili ka qenë pronari apo subjekti në emër të të cilit kanë qenë regjistruara, për periudhën objekt gjykimi, duke vijuar me pas me verifikimin e kushteve të lindjes së detyrimit nga shkaktimi i dëmit sipas nenit 608 të Kodit Civil. Theksohet se sendet e paluajtshme, objekt ndergjyqësie, janë gjithmonë sende individualisht të përcaktuara, dhe se regjistrimi i sendit të paluajtshëm është një veprim i rëndësishëm për individualizimin dhe identifikimin e tij. Mbi të gjitha, në rastin konkret kontrata e hipotekës ka shërbyer si një mjet për sigurimin e ekzekutimit të detyrimeve, që në rastin konkret është kredia. 

34. Kolegji çmon të citojë përmbajtjen e nenit 608 i Kodit Civil i cili shprehimisht përcakton se: ‘Personi që, në mënyrë të paligjshme dhe me faj, i shkakton tjetrit një dëm në personin ose në pasurinë e tij, detyrohet të shpërblejë dëmin e shkaktuar. Personi që ka shkaktuar dëmin nuk përgjigjet kur provon se nuk ka faj. Dëmi quhet i paligjshëm kur është rrjedhim i shkeljes ose i cenimit të interesave dhe i të drejtave të tjetrit, që mbrohen nga rendi juridik ose nga zakonet e mira”. Në interpretim të nenit 608 e vijues të Kodit Civil, për të lindur detyrimi nga shkaktimi i një dëmi jashtëkontraktor konkurojnë disa kushte: (i) ekzistenca e dëmit; (ii) paligjshmëria e veprimit ose mosveprimit; (iii) lidhja shkakësore midis veprimit ose mosveprimit dhe dëmit të ardhur; dhe (iv) fajësia e personit që ka shkaktuar dëmin. 
35. Në procesin civil, është e rëndësishme që gjykata të zgjidhë çështjen konform shkakut që rezulton nga shqyrtimi në tërësi i kërkesëpadisë, duke bërë lidhjen midis fakteve që pretendohen prej paditësit se kanë ngjarë dhe të drejtave apo interesave që ai pretendon se i janë cenuar. Ky gjykim konsiston në vlerësimin nga pikëpamja e së drejtës të një fakti ose një grup faktesh që domosdoshmërisht para se të vlerësohen nga gjykata duhet të vërtetohen (në formën e parashikuar nga Kodi i Procedurës Civile) dhe që përfundon me dhënien e një vendimi i cili duhet t’u përgjigjet dispozitave ligjore të zbatueshme për rastin konkret. Në të kundërt, vendimi nuk është i argumentuar dhe as i bazuar në ligj.


36. Kolegji vlerëson se hetimi gjyqësor i kryer nga gjykata e apelit është i metë, pasi, përpara se gjykata të hetonte, analizonte dhe të vlerësonte dëmin e shkaktuar personit në pasurinë e tij (objekti i gjykimit), do të duhej që të hetonte mbi ekzistencën e pasurisë së identifikuar, vetë si send individualisht i përcaktuar si dhe mbi përkatësinë e saj – pronarin e saj. Duke qenë se zyrtarisht të gjitha këto fakte rezultojnë të provuara nga aktet e regjistrimit, do të duhej të ishte sqaruar në mënyrë ezauruese nëse ndërtesa objekt gjykimi ka qenë e regjistruar pranë zyrave përkatëse të regjistrimit të pasurive të paluajtshme, dhe nëse po, në favor të cilit individ apo subjekt kanë qenë të regjistruara, në kushtet kur ka rezultuar se paditësi pjesën e tij takuese, sipas kontratave të sipërmarrjes me “Hoxha-Xh” shpk, i është njohur edhe me vendimin e formës së prerë të Gjykatës Rrethit Gjyqësor Kavajë nr. 12-2013-1331 datë 28.10.2013 të ndryshuar me vendimin e Gjykatës Apelit Durrës nr.10-2014-1602(380) datë 24.04.2014. Më pas gjykata do të duhej të verifikonte kushtet e lindjes së detyrimit sipas nenit 608 të Kodit Civil prej të paditurve kundrejt paditësit.
37. Kolegji gjen me vend të theksojë se Gjykata e Lartë nuk mund të ndryshojë faktet e çështjes apo të merret me vlerësimin e kundërt të fakteve të çmuara se ekzistojnë prej gjykatave të faktit bazuar në provat e administruara prej tyre. Në çdo rast konstatimi i fakteve përmes procesit të të provuarit në gjykim është një atribut që i përket kompetencës funksionale të gjykatave të faktit. Por, çmuarja që bën Gjykata e Lartë, të asaj çfarë konstatohet si e provuar në gjykim nga gjykatat e faktit, është një çështje që lidhet me mënyrën si zbatohet ligji mbi ato fakte. Në çdo rast kontrolli i Gjykatës së Lartë duhet të fokusohet vetëm në drejtim të ligjshmërisë dhe bazueshmërisë së vendimit të ankimuar, pra mbi mënyrën e zbatimit të ligjit nga gjykatat më të ulëta (shih vendimin nr.10 datë 03.04.2007 të Gjykatës Kushtetuese).


38. Mbi bazën e arsyetimit të mësipërm dhe në rrethanat kur gjykata e apelit i ka të gjitha mundësitë ligjore të marrë në shqyrtim dhe të zgjidhë mosmarrëveshjen objekt gjykimi, Kolegji vlerëson se vendimi i Gjykatës së Apelit Durrës duhet të prishet dhe çështja të dërgohet për rishqyrtim në shkallën e dytë të gjykimit.








39. Kolegji konkludon se prej gjykatës së apelit në rigjykim, në zbatim të udhëzimeve të mësipërme të Gjykatës së Lartë duhet; të garantohet zhvillimi i një “hetimi të plotë dhe të gjithanshëm, në përputhje me ligjin” (neni 14 i KPC); të kryhet një cilësim i saktë i fakteve dhe rrethanave në këtë mosmarrëveshje (sipas udhëzimeve më sipër); tu jepet përgjigje pretendimeve të palëve ndërgjyqëse dhe të kryhet një analizë tërësore dhe objektive e provave (neni 126 i KPC), për ta zgjidhur mosmarrëveshjen në përputhje me ligjin dhe normat e tjera në fuqi, që janë të detyrueshme të zbatohen prej saj (neni 16 i KPC). Në rigjykim gjykata duhet të sqarojë se me cilin titull e mban objektin e ri të ndërtuar në pronën e paditësve, i padituri dhe cili është ndikimi i vendimmarrjeve të mëparshme të gjykatave lidhur me konfliktin e palëve,  mbi këtë objekt të ri.

40. Për sa më lart, gjykimi në përputhje me përcaktimet e mësipërme të ligjit procedural civil, si dhe kryerja e veprimeve të tjera procedurale që eventualisht mund të dalin gjatë rigjykimit, do ta lejojnë Gjykatën e Apelit që të arrijë në përfundime të drejta dhe objektive lidhur me zgjidhjen e çështjes. Vetëm në këtë mënyrë, pasi të jenë respektuar me korrektësi të gjithë detyrimet procedurale civile, gjykata do të jetë në gjendje të gjykojë lidhur me mënyrën dhe drejtësinë e zgjidhjes në themel të çështjes të paraqitur për gjykim. 



41. Kolegji vëren se në bazë dhe për zbatim të ligjit nr. 98/2016 “Për organizimin e pushtetit gjyqësor në Republikën e Shqipërisë”, i ndryshuar, Vendimit të Këshillit të Ministrave nr. 495, datë 21.07.2022 “Për riorganizimin e rretheve gjyqësore dhe kompetencave gjyqësore të gjykatave”, si dhe Vendimit të Këshillit të Lartë Gjyqësor nr. 505, datë 21.11.2022 “Për fillimin e funksionimit të gjykatës së apelit të juridiksionit të përgjithshëm”, shqyrtimi i çështjes konkrete do të duhet të vijojë nga Gjykata e Apelit Juridiksioni i Përgjithshëm Tiranë. 
PËR KËTO ARSYE,
Kolegji Civil i Gjykatës së Lartë mbështetur në nenin 485 të KPC.

V E N D O S I:
Prishjen e vendimit nr. 10-2017-2175 (846), datë 25.09.2017 të Gjykatës së Apelit Durrës dhe dërgimin e çështjes për rishqyrtim në Gjykatën e Apelit të Juridiksionit të Përgjithshëm, me një tjetër trup gjykues.

           Tiranë, më 08.04.2026

